BIG รูดทันที 4% หลังปัดข่าวลือมีผู้สนใจลงทุนซื้อกิจการ
BIG รูดทันที 4% หลังปัดข่าวมีผู้สนใจลงทุนซื้อกิจการ ล่าสุดอยู่ที่ 0.74 บาท ลบ 0.03 บาท หรือ 3.90% มูลค่าซื้อขาย 19.57 ล้านบาท
BIG รูดทันที 4% หลังปัดข่าวมีผู้สนใจลงทุนซื้อกิจการ ล่าสุดอยู่ที่ 0.74 บาท ลบ 0.03 บาท หรือ 3.90% มูลค่าซื้อขาย 19.57 ล้านบาท
17 ม.ค. 2563

ผู้สื่อข่าวรายงานว่า ราคาหุ้น บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ล่าสุด ณ เวลา 10.24 น. อยู่ที่ 0.74 บาท ลบ 0.03 บาท หรือ 3.90% สูงสุดที่ 0.76 บาท ต่ำสุดที่ 0.70 บาท ด้วยมูลค่าซื้อขาย 19.57 ล้านบาท

โดยราคาหุ้นปรับตัวลง หลัง BIG ปฏิเสธข่าวลือที่ปรากฏในสื่อออนไลน์ว่ามีผู้สนใจเข้ามาลงทุน BIG ในลักษณะของการซื้อกิจการนั้นไม่เป็นความจริงแต่อย่างใด
ทั้งนี้บริษัทไม่มีพัฒนาการใด ๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯ ในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป ขณะเดียวกันบริษัทก็ไม่ทราบถึงสาเหตุอื่นใดที่อาจส่งผลกระทบต่อการซื้อขาย และยังไม่มีสารสนเทศอื่นที่บริษัทต้องการชี้แจง